મોરબીના યંગ ઇન્ડિયા ગ્રુપ દ્વારા મોરબીના લોકોમાં તેમજ નવી પેઢીમાં દેશ દાઝ જગાવવાના હેતુથી અનેરો કાર્યક્રમ કર્યો હતો. મોરબીના યંગ ઇન્ડીયા ગ્રુપ તથા નવયુગ વિદ્યાલય દ્વારા ૨૫૫૦ ફૂટ લાંબા ત્રિરંગો બનાવવામાં આવ્યો હતો અને શહેરના બાળકો, નાગરિકો સહિતના ૧૧૦૦થી વધુ લોકોએ ફ્લેગ માર્ચ ઉચકીને ફ્લેગ માર્ચ કરી હતી. ૯૦૦ મીટરથી કાપડમાંથી આ ત્રિરંગો બનાવ્યો હતો આ ફલેગમાર્ચનું નિવૃત આર્મી મેન અને સ્વતંત્રતા સેનાનીઓના હસ્તે કરાવ્યું હતું. ત્રિરંગા યાત્રા શહેરના વિવિધ વિસ્તાર અને મુખ્ય માર્ગોમાં ફરી હતી તો રસ્તામાં શહેરીજનો, સામજિક સંસ્થાઓ અને વેપારીઓએ પુષ્પવર્ષા કરી હતી.